དེ་དང་དུས་མཚུངས་གཞོན་ནུའི་ལས་འགུལ་སྤེལ་དགོས་པའི་རྒྱུ་མཚན་གལ་གནད་ཆེ་བ་གཞན་ཞིག་ནི།སྐབས་དེ་དུས་བཙན་བྱོལ་བོད་གཞུང་གིས་ཐད་ཀར་འཛིན་སྐྱོང་གནང་བའི་སློབ་གྲྭ་ཁག་ནས་མཐོ་སློབ་ནང་ཞུགས་མཁན་ཇེ་མང་དུ་འགྲོ་བཞིན་པ་ལྟར་དེང་དུས་ཀྱི་ཤེས་ཡོན་ཡོད་པའི་ན་གཞོན་ཚོར་རྒྱལ་གཅེས་ཀྱི་སེམས་ཤུགས་དང་མ་འོངས་པར་ཕུགས་བསམ་ཆེན་པོ་བཅངས་ནས་ཡོད་པ་དེ་དག་གི་ནུས་ཤུགས་ཁ་མ་འཐོར་བ་དང་།ཆུད་ཟོས་སུ་མ་ཕྱིན་པའི་ཐོག་གཞུང་མང་གཉིས་ཀར་ཐུགས་ཕན་གསོས་པ་ཞིག་ཡོང་ཐབས་བྱ་རྒྱུའི་ཆེད་དུའང་དམིགས་པ་ཞིག་རེད།